Vaxoviya

Wachoviya — AQShning Shimoliy Karolina shtati Charlotte shahrida joylashgan moliyaviy xizmatlar bilan shugʻullanuvchi yirik, turli sohalarga ixtisoslashgan kompaniya boʻlgan. 2008-yilda Wells Fargo & Company tomonidan sotib olinishidan avval, AQShdagi aktivlar hajmi boʻyicha toʻrtinchi yirik bank xoldingi (bank holding company) hisoblangan. Kompaniya keng qamrovli bank xizmatlarini, jumladan: aktivlarni boshqarish, boylikni boshqarish, korporativ va investitsion bank xizmatlarini koʻrsatgan. Oʻzining eng yuqori choʻqqisida, Wachovia AQShdagi eng yirik moliyaviy xizmat koʻrsatuvchi tashkilotlardan biri boʻlgan. Kompaniya 21 ta shtat va Vashington, D.C.da moliyaviy markazlarga ega boʻlib, joylashuvi shimolda Konnektikutdan janubda Floridagacha va gʻarbda Kaliforniyagacha boʻlgan hududlarni qamrab olgan. Wachovia xalqaro miqyosda ham faoliyat olib borgan — kompaniya dunyo boʻylab 40 dan ortiq ofis orqali butun dunyo boʻylab  xizmatlar koʻrsatgan. 


Wachovia kompaniyasining Wells Fargo & Company tomonidan sotib olinishi 2008-yil 31-dekabrda yakunlandi. Ushbu bitim hukumat aralashuvi bilan, Wachovia bankining inqirozga uchrashining oldini olish maqsadida amalga oshirilgan majburiy sotuv natijasi edi. Birlashuvdan soʻng, Wachovia brendi uch yil davom etgan jarayonda Wells Fargo brendi tarkibiga to‘liq kiritildi.

2011-yil 15-oktabrda Wachovia’ga tegishli soʻnggi bank filiallari ham Wells Fargo’ga aylantirildi.

Wachovia’ning yirik korporativ va institutsional moliyaviy xizmatlari, kapital bozorlari va investitsion bank boʻlimlari Wachovia Securities brendi ostida faoliyat yuritgan. Kompaniyaning aktivlarni boshqarish boʻlimi esa Evergreen Investments nomi bilan ishlagan. 2010-yilda Evergreen fondlari Wells Fargo’ning Advantage Funds fondlari bilan birlashtirildi. Yirik investorlar va institutsional mijozlarga moʻljallangan mahsulotlar esa Wells Capital Management va uning shoʻba korxonalariga qoʻshildi.

Wachovia’ning xususiy kapital investitsiyalari boʻlimi Wachovia Capital Partners nomi ostida, garov asosidagi moliyalashtirish boʻlimi esa Wachovia Capital Finance nomi ostida faoliyat olib borgan.

Kompaniya oʻz nomini Shimoliy Karolinadagi Wachovia yer uchastkasi (Wachovia Tract) nomidan olgan.

Manbalar

Havolalar

  (Arxiv) .
 Wachovia korporatsiyasi kompaniyasi profili Yahoo!  Moliya.